
Voi ce staţi pe la tribune şi în jilțul guvernării, 
Voi ce vă hrăniţi orgolii doar din lacrimile Ţării, 
Slugi vândute altor neamuri, cioclii veacului ce moare, 
Zornăiţi în pungi arginții, îmbuibaţi pe-a noastră jale. 
Răsfoind prin cartea lumii, citesc pagini de milenii 
Strâng în tolbă adevăruri de prin cronicile vremii, 
Văd tirani ce varsă sânge, voievozi ce-adus-au pace, 
Dar prin voi, ca niciodată, răul firele îşi toarce. 
Ne-aţi vândut pământ şi codrii, toată zestrea milenară, 
Ne-aţi ucis şi bucuria, ați pus doliu peste Ţară. 
Pleacă fiarele din codru, de durere toate gem, 
Și asupra voastră cade al străbunilor blestem. 
Căci în cugetele voastre numai e nimica sfânt, 


Pervertire şi minciuna şi în fapte şi-n cuvânt. 


Nu sunteţi decât paiaţe, pe sub hainele cu ştaif, 
Ochii voştri n-au lumină, sufletul vă e bolnav. 
Iar din sufletele pure, astăzi vreți să smulgeți crinii, 
Şi în templul curăţiei, să-nflorească mărăcinii. 

Să pătați tot ce-i candoare, toate florile de Har 
Însă nu puteți Luminii, voi să puneţi stăvilar! 
Cioclilor apocaliptici, plini de-a iadului duhoare, 

Ne batjocoriți CREDINŢA şi CHIVOTUL din ALTARE! 
Ne-aţi ucis cu nepăsare şi bunicii şi părinții, 
Ne-aţi îngenuncheat sub biruri şi ne-ati pus sub pază sfinţii. 
Trădători de Neam şi Țară, ca păduchii stând în frunte, 
N-auziţi pe Mihai-Vodă, greaua-şi bardă cum ascute? 
Ascultaţi cum cântă lemnul! Vlad Drăculea vine-acuşa, 
Nu simțţiţi pe sub izmene, cum vă gâdilă țepuşa? 
Bravi cârmaci aveam pe vremuri, însă azi domnesc mişeii, 
Rup bucăţi din trupul Ţării, precum hienele şi leii, 
Însă va-nvia dreptatea, Neamu-acesta s-o trezi 
Şi în groapa ce ne-o sapă, oasele le-or putrezi! 
Vreau ca pana mea săracă, cântul lui Tirteu să fie, 
Sufletul acestei Natii să-l ridice, să-l învie, 

Şi de-o fi să mă doboare, braţul fiarei de ATEU, 
Iau cu mine plânsul ţării şi îl duc lui DUMNEZEU. 


